เฟร์นันโด อาลอนโซ

เฟร์นันโด อาลอนโซ ดิอัซ (italic=no, Es-Fernando Alonso Díaz.ogg ; เกิด 29 กรกฎาคม ค.ศ. 1981) เป็นนักแข่งรถชาวสเปน ปัจจุบันแข่งรถในการแข่งขันฟอร์มูลาวันให้แก่แอสตันมาร์ติน อาลอนโซเป็นแชมป์โลกประเภทนักขับด้วยกัน 2 สมัย ในฤดูกาล 2005 และ 2006 กับเรอโน และชนะการแข่งขันกรังด์ปรีซ์ wins รายการ ตลอดการแข่งขัน 22 ฤดูกาล อาลอนโซยังแข่งขันทดสอบความทนทาน โดยเขาเป็นแชมป์เอฟไอเอเวิลด์เอนดูแรนซ์แชมเปียนชิป ฤดูกาล 2018–19 และชนะการแข่งขัน 24 ชั่วโมง เลอม็อง สองรายการกับโตโยต้า ทำให้เขาเป็นนักขับเพียงคนเดียวที่เป็นแชมป์โลกประเภทนักขับทั้งการแข่งขันฟอร์มูลาวันและเวิลด์สปอร์ตคาร์/เวิลด์เอนดูแรนซ์ นอกจากนี้เขายังชนะการแข่งขัน 24 ชั่วโมง เดย์โทนา ฤดูกาล 2019 กับเวย์นเทย์เลอร์เรซซิง ชนะถ้วยระดับชาติจากการแข่งขันNowrap|เรซออฟแชมเปียนส์ ฤดูกาล 2011 และเข้าร่วมการแข่งขันอินเดียแนโพลิส 500 ถึงสามครั้งในฤดูกาล 2017, 2019 และ 2020
อาลอนโซเกิดและเติบโตที่เมืองโอบิเอโดในครอบครัวชนชั้นแรงงาน เขาเริ่มแข่งรถคาร์ตเมื่ออายุสามขวบ และได้ตำแหน่งแชมป์การแข่งขันหลายรายการทั้งในระดับภูมิภาค ระดับชาติ และระดับทวีป เขาเลื่อนขั้นสู่รายการฟอร์มูลาระดับรองเมื่ออายุ 17 ปี โดยชนะการแข่งขันยูโรโอเพนบายนิสสัน ฤดูกาล 1999 และได้อับดับที่สี่ในรายการอินเตอร์เนชันแนลฟอร์มูลา 3000 อาลอนโซเซ็นสัญญาเข้าแข่งขันฟอร์มูลาวันกับมีนาร์ดีในฤดูกาล 2001 และลงแข่งสนามแรกที่ออสเตรเลียนกรังด์ปรีซ์ หลังจากที่เขาไม่สามารถทำคะแนนได้ในฤดูกาลแรก เขาได้ย้ายไปยังเรอโนเพื่อเป็นนักขับทดสอบแทน ก่อนจะได้เลื่อนขั้นเป็นนักแข่งหลักสำหรับฤดูกาล 2003 ซึ่งระหว่างฤดูกาลอาลอนโซได้กลายเป็นนักขับอายุน้อยที่สุดในขณะนั้นที่ได้ตำแหน่งโพลและชนะการแข่งขันมาเลเซียนและฮังกาเรียนกรังด์ปรีซ์ตามลำดับ และยังคงจบการแข่งขันด้วยอันดับบนโพเดียมตลอดฤดูกาล 2004 อาลอนโซได้ตำแหน่งแชมป์โลกสมัยแรกหลังจากชนะการแข่งขันกรังด์ปรีซ์เจ็ดรายการในฤดูกาล 2005 กลายเป็นแชมป์โลกประเภทนักขับคนแรกจากสเปน และแชมป์โลกที่อายุน้อยที่สุดในประวัติศาสตร์ฟอร์มูลาวัน ณ ขณะนั้นด้วยอายุ 25 เขายังป้องกันตำแหน่งแชมป์โลกไว้ได้จาก มิชชาเอล ชูมัคเคอร์ ในฤดูกาล 2006 อาลอนโซย้ายไปยังแมกลาเรนสำหรับฤดูกาล 2007 และจบฤดูกาลด้วยคะแนนตามหลัง คิมิ ไรโคเนน ซึ่งได้ตำแหน่งแชมป์โลกสมัยนั้นไปเพียงหนึ่งแต้ม ก่อนที่เขาจะย้ายกลับไปเรอโนในฤดูกาล 2008 เนื่องจากความตึงเครียดกับทีมเดิม เขาชนะการแข่งขันกรังด์ปรีซ์สองรายการ รวมไปถึงการแข่งขันสิงคโปร์กรังด์ปรีซ์ที่เกิดข้อโต้เถียงเรื่องการนำรถพุ่งชนโดยเจตนาของทีม ซึ่งเป็นที่รู้จักกันในชื่อ แครชเกต เขาทำผลงานโดยไม่ชนะการแข่งขันเลยในฤดูกาลถัดมา
อาลอนโซเซ็นสัญญากับแฟร์รารีในฤดูกาล 2010 และจบฤดูกาลด้วยอันดับรองชนะเลิศตามหลัง เซบัสทีอัน เฟ็ทเทิล เพียงสี่คะแนนด้วยรถแข่งอันดับสามรุ่นเอฟ10 เขาชนะการแข่งขันเพียงรายการเดียวในฤดูกาล 2011 ในขณะที่เรดบูลชิงความได้เปรียบให้แก่ทีม ก่อนที่เขาจะได้อันดับรองชนะเลิศตามหลังเฟ็ทเทิลอีกครั้งในฤดูกาล 2012 ด้วยคะแนนตามหลังสามแต้ม และ 2013 ด้วยรถแข่งอันดับสามรุ่นเอฟ138 หลังจากเขาไม่ชนะการแข่งขันเลยในฤดูกาล 2014 อันเป็นผลมาจากกฎข้อบังคับใหม่เกี่ยวกับเครื่องยนต์ อาลอนโซได้กลับมาแมกลาเรนในฤดูกาล 2015 ภายใต้เครื่องยนต์ของฮอนด้า เขาอยู่กับทีมจนถึงฤดูกาล 2018 ด้วยผลงานที่ประสบความสำเร็จอย่างจำกัด ก่อนจะเลิกแข่งฟอร์มูลาวันหลังสิ้นสุดฤดูกาล อาลอนโซเปลี่ยนไปแข่งรถสปอร์ตแทนกับโตโยต้า โดยเขาได้ตำแหน่งแชมป์เอฟไอเอเวิลด์เอนดูแรนซ์แชมเปียนชิป และชนะการแข่งขัน 24 ชั่วโมง เลอม็อง สองรายการในฤดูกาล 2018–19 อาลอนโซกลับมาแข่งฟอร์มูลาวันอีกครั้งในฤดูกาล 2021 กับอาลปีน ซึ่งเขาได้อันดับบนโพเดียมครั้งแรกในรอบเจ็ดปีที่กาตาร์กรังด์ปรีซ์ และทำลายสถิตินักขับที่ออกตัวในการแข่งขันมากที่สุดตลอดอาชีพในฤดูกาลถัดมา อาลอนโซย้ายไปแอสตันมาร์ตินสำหรับฤดูกาล 2023 เขาทำผลงานด้วยอันดับบนโพเดียมในการแข่งขันหลายรายการ และจบฤดูกาลด้วยอันดับที่สี่ในการชิงแชมป์โลกประเภทนักขับ โดยเขาได้อันดับบนโพเดียมครั้งที่ 100 ของอาชีพที่ซาอุดีอาระเบียนกรังด์ปรีซ์ ในฤดูกาล 2024 เขากลายเป็นนักขับคนแรกในประวัติศาสตร์ฟอร์มูลาวันที่เข้าร่วมการแข่งขันกรังด์ปรีซ์ถึง 400 รายการ
จากสถิติ ณ  อาลอนโซมีผลงานชนะเลิศในการแข่งขัน wins ครั้ง ได้ตำแหน่งโพล poles ครั้ง ทำรอบได้เร็วที่สุด fastestlaps ครั้ง และมีอันดับบนโพเดียม podiums ครั้งในการแข่งขันฟอร์มูลาวัน เขายังครองสถิตินักขับที่เข้าร่วมการแข่งขันมากที่สุด (entries ครั้ง) ออกตัวในการแข่งขันมากที่สุด (starts ครั้ง) ฯลฯ อาลอนโซเซ็นสัญญาอยู่กับแอสตันมาร์ตินอย่างน้อยจนสิ้นสุดฤดูกาล 2026 อาลอนโซดำเนินธุรกิจบริหารจัดการนักแข่งรถ และเป็นทูตสันถวไมตรีของยูนิเซฟตั้งแต่ ค.ศ. 2005 อาลอนโซได้รับพระราชทานเหรียญทองเครื่องราชอิสริยาภรณ์กีฬา และได้รับการบรรจุชื่อเข้าสู่หอเกียรติยศเอฟไอเอสองครั้งใน ค.ศ. 2017 สำหรับตำแหน่งแชมป์โลกฟอร์มูลาวัน และ ค.ศ. 2019 สำหรับตำแหน่งแชมป์เวิลด์เอนดูแรนซ์

**รางวัลและการเชิดชูเกียรติ**

**ฟอร์มูลาวัน**
 แชมป์โลกฟอร์มูลาวันประเภทนักขับ: 2005, 2006- ถ้วยรางวัลโลเรนโซ บันดีนี: 2005- เอฟไอเอ แอ็กชันแห่งปี: 2021, 2023

**รางวัลอื่น ๆ**
อาลอนโซได้รับรางวัลเกรเกอร์ กรานต์อะวอร์ด จากนิตยสารออโตสปอร์ต ใน ค.ศ. 2003 สำหรับผลงานชนะเลิศในการแข่งขันฮังกาเรียนกรังด์ปรีซ์ เขายังได้รับพระราชทานรางวัลเปรมิออสนาซิโอนาเลสเดลเดปอร์เต สาขานักกีฬาหน้าใหม่ จากอินฟันตากริสตินาแห่งสเปนในปีเดียวกัน เขาได้รับพระราชทานรางวัลเจ้าชายแห่งอัสตูเรียส และรางวัลเปรมิออสนาซิโอนาเลสเดลเดปอร์เต สาขานักกีฬาชายแห่งปี พร้อมกับได้รับพระราชทานเหรียญทองเครื่องราชอิสริยาภรณ์กีฬา สำหรับผลงานการเป็นแชมป์โลกฟอร์มูลาวันประเภทนักขับประจำฤดูกาล 2005
อาลอนโซได้รับรางวัลออโตสปอร์ตอะวอดส์ สาขานักแข่งนานาชาติยอดเยี่ยม หลังจากสามารถรักษาตำแหน่งแชมป์โลกฟอร์มูลาวันไว้ได้ในฤดูกาล 2006 เขาได้รับเลือกให้เป็นนักแข่งหน้าใหม่แห่งอินเดียแนโพลิส 500 ด้วยผลงานการแข่งขันในฤดูกาล 2017 อาลอนโซได้รับการบรรจุชื่อเข้าสู่หอเกียรติยศเอฟไอเอใน ค.ศ. 2017 เพื่อเป็นเกียรติแก่แชมป์โลกฟอร์มูลาวัน และอีกครั้งใน ค.ศ. 2019 หลังจากเขาได้รับตำแหน่งแชมป์เอฟไอเอเวิลด์เอนดูแรนซ์แชมเปียนชิป ทำให้เขาเป็นนักขับคนแรกที่ได้รับการบรรจุชื่อเข้าสู่หอเกียรติยศเอฟไอเอถึงสองครั้งด้วยกัน

**เครื่องราชอิสริยาภรณ์**
 สเปน
** 60px เครื่องราชอิสริยาภรณ์กีฬา ชั้นเหรียญทอง

**สถิติการแข่งรถคาร์ต**

**สรุปอาชีพนักแข่งรถคาร์ต**

**สถิติการแข่งรถ**

**สรุปอาชีพนักแข่งรถ**
 หมายเหตุ-  ฤดูกาลกำลังดำเนินอยู่ 

**ผลการแข่งขันฟอร์มูลาวัน**
(คำสำคัญ) (การแข่งขันที่กำหนดเป็น ตัวหนา หมายถึงนักขับได้ตำแหน่งโพล; การแข่งขันที่กำหนดเป็น ตัวเอียง หมายถึงนักขับทำรอบได้เร็วที่สุด)
 หมายเหตุ-  ไม่จบการแข่งขันแต่ถูกจัดอันดับ เนื่องจากแข่งขันมากกว่าร้อยละ 90 ของระยะทางการแข่งขัน-  ฤดูกาลกำลังดำเนินอยู่ 

**หมายเหตุ**

**อ้างอิง**

**แหล่งข้อมูลอื่น**
  เฟร์นันโด อาลอนโซ สรุปอาชีพนักแข่งรถที่ไดร์เวอร์ดีบี.คอม
หมวดหมู่:นักแข่งรถสูตรหนึ่งชาวสเปน
หมวดหมู่:นักแข่งรถชาวสเปน
หมวดหมู่:บุคคลจากโอบิเอโด